Pajiesio miškas
54°45′47″ š. pl. 23°51′12″ r. ilg.﻿ / ﻿54.76306°š. pl. 23.85333°r. ilg.﻿ / 54.76306; 23.85333 Pajiesio miškas arba Aleksoto miškas – miškas Lietuvoje, Kauno rajone, 5 km į pietus nuo Garliavos. Priklauso Dubravos eksperimentinės mokomosios miškų urėdijos Pajiesio girininkijai. Apima 12,4 km² plotą. Paviršius lygus. Būdingi velėniniai jauriniai glėjiški ir glėjiniai priesmėliai bei priemoliai. Mišką iš pietų ir rytų juosia Jiesia, o per patį mišką teka jos intakai Šlapakšna, Keklys (su Spudupiu). Medynai: eglynai: 55 % drebulynai: 17 % juodalksnynai: 12 % beržynai: 10 % uosynai: 3 % ąžuolynai: 2 % skroblynai: 1 % Jaunuolynai sudaro 15 % medynų, pusamžiai medžiai 44 %, pribręstantys 29 %, brandūs 12 %. Miške gausu kanopinių žvėrių (šernų, stirnų ir kt.), slankų, jerubių. Pajiesio miškuose ir aplink įsikūrę: Pajiesys, Ilgakiemis, Juraitiškė, Kalinava, Bagniškė, Grabava.